Tun Abdul Razak bin Haji Dato' Hussein (miyos ing Pulo Keladi, Pekan, Pahang, Malaysia, 11 Maret 1922 – tilar donya ing London, Inggris, 14 Januari 1976 ing yuswa 53 warsa) inggih punika Mahamantri Malaysia kaping kalih, ingkang njabat ing taun 1970 ngantos dumugi taun 1976, minangka gantosipun Tunku Abdul Rahman.

Sasanèsipun misuwur minangka salah satunggalipun pangadeg Malaysia, panjenenganipun ugi dados penggagas Dhasar Ékonomi Ènggal, satunggalipun program kontrovèrsial kanggé majengaken ékonomi tiyang Melayu ing Malaysia supados sajajar kaliyan kaum trah Tionghoa lan Tamil. Panjenenganipun ugi pangadeg Barisan Nasional ing taun 1973.
 
Tun Abdul Razak punika putra pungkasan Dato' Hussein bin Mohd. Taib kaliyan Hajah Teh Fatimah binti Daud. Panjenenganipun gadhah trah bangsawan bugis ingkang dhateng Malaya ing abad kaping 19. Salah satunggal putranipun, Najib Razak, inggih punika Mahamantri Malaysia wiwit tanggal 3 April 2009. Tun Abdul Razak tilar donya nalika taksih njabat dados Mahamantri nalika tanggal 14 Januari 1976 amargi gerah leukemia.

Pendidikan 
Nalika taun 1934, panjenenganipun sekolah ing Sekolah Inggil Melayu Kuala Kangsar lan dados pelajar ingkang cemerlang. Sasampunipun njabat minangka Pegawé Tadbir Melayu ing Sekolah Inggil Melayu Kuala Kangsar nalika taun 1939, panjenenganipun pikantuk beasisiwa kanggé nglajengaken studinipun ing Sekolah Inggil Raffles, Singapura nalika taun 1940.

Kanthi béasiswa konfrontasi, Tun Abdul Razak nglajengaken studi babagan undhang-undhang ing taun 1947 ing Inggris. Nalika taun 1950, panjenenganipun pikantuk gelar Degree of an utter Barrister saking Lincoln's Inn.

Cathetan suku

Pranala njawi 

 Profil Tun Abdul Razak ing Yayasan Kepemimpinan Malaysia

Artikel mawa basa krama
Mahamantri Malaysia
Tokoh katurunan utawi kalairan Indonésia
Lair 1922
Pati 1976

Perdhana Mentri Malaysia